钦定古今图书集成/明伦汇编/氏族典/第279卷 > 王家录
## 钦定古今图书集成/明伦汇编/氏族典/第279卷 > 王家录

按《明外史都任传》：“任兵备榆林，李自成遣将来寇，任
集军民固守，督饷员外郎王家录亦与焉。家录，黄冈
人，举于乡，历官刑部主事，奏恤刑、热审诸疏。调户部，
进员外郎，出督延绥军储。时已擢关南兵备佥事，未
行，与任协守。围急，男子皆乘城，家录命妇人运水灌
城，结为冰，贼攻稍沮。及城陷，家录自刭死。”